వాషింగ్టన్: అమెరికా అధ్యక్షుడు బరాక్ ఒబామా ఫేర్వెల్లో హాలీవుడ్ స్టార్స్ దుమ్ము రేపనున్నారు. రాబర్ట్ డి నిరో, మెరిల్ స్ట్రీప్, టామ్ హంక్స్ తదితర హాలీవుడ్ స్టార్లు అధ్యక్షుడి ఫేర్వెల్లో పాల్గొని హంగామా చేయనున్నారు. అమెరికా అధ్యక్షుడిగా ఎన్నికైన డొనాల్డ్ ట్రంప్ యంత్రాంగానికి ఈనెల 20న ఒబామా అధికారాలు బదిలీ చేయనున్న నేపథ్యంలో ఈ శుక్రవారం ఆయనను గౌరవించనున్నారు. ఈ సందర్భంగా ఒబామా కుటుంబానికి ఘనంగా వీడ్కోలు పలకనున్నారు. ఈ కార్యక్రమంలో హాలీవుడ్ ప్రముఖ నటులు, సంగీత కళాకారులు పాల్గొననున్నట్టు హాలీవుడ్ వర్గాలు వెల్లడించాయి. ఈ పార్టీ కోసం ఎప్పుడెప్పుడా అని ఎదురుచూస్తున్నామని పలువురు హాలీవుడ్ స్టార్లు సోషల్ మీడియా ద్వారా తమ ఆసక్తిని వెల్లడించారు. అయితే డొనాల్డ్ ట్రంప్ ప్రమాణ స్వీకారోత్సవ కార్యక్రమానికి మాత్రం వీరు హాజరుకాకూడదని నిర్ణయించడం విశేషం.
vashington: america adhyakshudu barak obama farevello halivud stars dummu repanunnaru. rabert di niro, meril streep, tam hunks taditara halivud staarlu adhyakshudi farevello palgoni hangama cheyanunnaru. america adhyakshudigaa ennikaina donald trump yantraamgaaniki eenela 20na obama adhikaaraalu badili cheyanunna nepathyamlo ee sukravaaram aayananu gouravinchanunnaaru. ee sandarbhamgaa obama kutumbaaniki ghanamgaa veedkolu palakanunnaru. ee kaaryakramamlo halivud pramukha natulu, sangeeta kalaakaarulu paalgonanunnattu halivud vargaalu velladinchaayi. ee party kosam eppudeppuda ani eduruchustunnamani paluvuru halivud staarlu soshal media dwara tama aasaktini velladinchaaru. ayithe donald trump pramaana sweekaarotsava kaaryakramaaniki maatram veeru haajarukaakuudadani nirnayinchadam visesham.